google/wiki40b huggingface dataset:
Rudong

Rudong (kinesisk: 如东县; pinyin: Rúdōng Xiàn) er et fylke i provinsen Jiangsu i Folkerepublikken Kina. Det er underlagt byprefekturet Nantong.
I 1999 hadde det en befolkning på 1 120 908 innbyggere.
Papirtiger

Papirtiger (opprinnelig fra kinesisk: forenklet kinesisk: 紙老虎; tradisjonell kinesisk: 紙老虎, pinyin: Zhǐlǎohǔ) er et uttrykk fra kinesisk om noe/noen som synes så truende som en tiger, men som i virkeligheten er harmløst. Det benyttes i mange overførte betydninger.

Tidlig bruk i Kina

Begrepet er svært gammelt innen det kinesiske språk. Det benyttes for eksempel i 1300-tallsromanen Fortellinger fra myrlandet.
Når begrepet først ble introdusert i et vestlig språk, er det delte meninger om. Men det gjenfinnes i alle fall som en ordforklaring såpass tidlig som i 1836, i et verk av sinologen og kolonipolitikeren John Francis Davis.

Senere allmenn bruk av begrepet

I politikkens verden har uttrykket stedvis blitt overtatt med en noe annen betydning. Noen politiske institusjoner eller internasjonale organisasjoner kan omtales nedsettende som papirtigre, kanskje fordi de har henfalt til en rent byråkratisk eksistens uten politisk mandat til å sette ut sine planer i handling. Det kan også dreie seg om avtaler eller manifester som uttrykkelig er ikke-bindende, eller som ikke ledsages av handingsplaner eller som det på annet vis ikke ligger handlingsvilje bak.
Lanterne rouge

Lanterne rouge (fransk: Rød lanterne) er navn gitt den deltakeren som er sist i sammendraget i sykkelløp, som eksempel Tour de France. Uttrykket kommer av den røde lykten som hang bakerst på tog for at konduktøren skulle kontrollere at ingen av koblingene var løsnet. Den røde lanternen er således den som ligger sist i feltet, i hvert fall tidsmessig.
Sommeråpent

Om programmet

Programmet tar opp både aktuelt nyhets- og kulturstoff, men har en mye lettere tone enn vanlige aktualitetsmagasinet. Det inneholder mye ferierelatert stoff og har som regel noen musikalske innslag. Serien hadde premiere den 28. juni 1993 med Hege Øygaren som programleder.
Programmet er hovedsakelig blitt sendt fra Oslo. Siden 2013 har det blitt tatt i bruk ulike fremkomstmidler for å komme rundt til ulike steder i landet. I 2013 og 2015 ble programmet sendt fra det tidligere hurtigruteskipet MS «Ragnvald Jarl» med sendinger fra ulike havner langs norskekysten, i 2016 ble det sendt en uke fra DS «Skibladner» på Mjøsa, I 2017 ble det sendt fra Sommertoget som besøkte 40 jernbanestasjoner og i 2018 fulgte det Lars Monsen på tur i Hardangervidda, Jotunheimen, Vesterålen og Indre Troms. Sendingene ble kombinert med Minutt for minutt-sendinger av transportetappene på dagtid.
NRK droppet programmet i 2008 grunnet økonomiske og tekniske omprioriteringer i NRK, som følge av sommer-OL 2008.
Ungdom

Ungdom er tiden mellom da man slutter med å være barn og til man er blitt voksen.
Det er vanlig å tidfeste dette til ten- årene, som begynner på tretten og slutter på nitten. Nyere lovverk gjør dette noe komplisert. Man er over kriminell lavalder når man fyller 15 år. Man kan ha konfirmasjon det året man fyller 15 år hvis man har hatt dåp og er medlem av Den norske kirke. Man kan stemme ved kirkevalg det året man fyller 15 år hvis man er medlem av Den norske kirke. Man er over seksuell lavalder når man fyller 16 år. Man kan begynne å øvelseskjøre med bil når man fyller 16 år hvis man har gjennomført trafikalt grunnkurs, men må være 18 for å få førerkort for bil. Man kan stemme ved stortings- og kommunevalg det året man fyller 18 år. For få år siden var det mulig å starte militærtjenesten før man var 18 år, men man fikk ikke kjøpe alkohol. Førerkort for lastebil og vogntog kan man ikke ta før man fyller 21 år. Førerkort for buss og tung motorsykkel kan man ta direkte erverv når man fyller 24 år, men unntak finnes. For å være verge for den som skal øvelseskjøre så må du være minst 25 år. Hele poenget med aldersgrense for personer i alderen 13-25 år er at det å bli voksen skal komme gradvis. Men den viktigste aldersgrense er myndighetsalder som er 18 år i Norge, når denne alderen er nådd så er du ansett som voksen etter Norges lover i Norge. Å være av myndig alder behøver ikke å bety at du er biologisk voksen, samtidig som å være biologisk voksen behøver ikke å bety at du er av myndig alder. I Norge så har ikke myndighetsalder alltid vært 18 år, den har variert med alt fra 20 år til 21 år til 25 år. I Norge er det ikke mange aldersgrenser over 20 år lenger. Aldersgrense for å kjøpe alkohol på 0,8% men under 22% er nå 18 år. Aldersgrense for å kjøpe alkohol med 22% og til og med 60% i Norge er nå 20 år. 
Ungdom er i alderen 10-17 år. Aldersgrense på 10 år settes slik fordi norske myndigheter tillegger barn rettigheter utover aldersgrense for filmer når barnet fyller 10 år. Rett nok får man betalt fravær fra jobb for å være hjemme med barn til det året barn fyller 12 år, men grensen mellom barn og ungdom bør gå der barnet får særskilte rettigheter, og derfor 10 år.
I sammenhenger der aldersinndelinger er vanlig, for eksempel innen kulturliv og handel, kan unge mennesker regnes som ungdom langt opp i 30-årene, men det vil da være unge voksne.
Ungdomstid som særegen tidsperiode, er historisk sett et nytt begrep. I tidligere tider ble man regnet som voksen da man var konfirmert. Deretter skulle man i arbeid, gjerne i lære. Den nye velstanden i forrige århundre førte til at stadig flere unge ble gående i utdanning og fikk mere disponibel tid for seg selv. Gruppene av unge skilte seg etter hvert så mye ut at det ga mening å snakke om en ungdomskultur.
Bedelia (bille)

Utseende

Middelsstore, avlange, blanke, brunlige bladbiller. Antennene er tynne og rundt halvparten så lange som kroppen. Pronotum er rundet, betydelig smalere enn dekkvingene, tett punktert med ovale punkter. Dekkvingene er jevnbrede med fine punktrader. Beina er middels lange, lårene noe fortykkede med en liten tann på undersiden.

Levevis

Både larvene og de voksne (imago) er planteetere.

Utbredelse

Slekten er utbredt i Kaukasus, Sentral- og Øst-Asia.
Sladder (album)

Sladder er et musikkalbum med Bøgdabråk, utgitt i 2010.
Sterneurus

Levevis

Både larvene og de voksne (imago) er planteetere som lever på trær og busker i skog.

Utbredelse

Slekten er utbredt i Sør-Amerika.
155 mm Creusot Long Tom

155 mm Creusot Long Tom var en fransk feltkanon. Den sørafrikanske republikk kjøpte fire kanoner med 8800 granater i 1897. Disse ble plassert i fort rundt Pretoria. Under den andre boerkrigen ble de deployert som feltartilleri. Etter at de hadde brukt opp sin ammunisjon, ble de ødelagt for å forhindre at de skulle falle i britiske hender.
Carl Shutt

Karriere som spiller

Shutt startet sin profesjonelle karriere som fotballspiller i relativ høy alder, da han 23 år gammel ble oppdaget av Sheffield Wednesday-manager Howard Wilkinson, da Shutt spilte for Spalding United. Shutt var to sesonger i klubben, før han gikk til Bristol City, hvor han ble de påfølgende to sesongene. Wilkinson, som nå hadde blitt manager for Leeds United, hentet igjen Shutt i en byttehandel hvor Bob Taylor og 50 000 GBP inngikk, og Shutt ble en del av Leeds Uniteds jakt på opprykk.
Shutt scoret hat-trick i sin første kamp for Leeds United. Etter opprykk og i angrep sammen med Lee Chapman og Rod Wallace, ble Shutt en mye benyttet innbytter for Leeds United, og han mottok medalje da Leeds United vant serien, den gang Division 1, i England.
Shutt hadde et kortere låneopphold under sitt opphold i klubben, da han spilte en kamp for Malmö FF i Allsvenskan i 1990.
Et av Shutts avgjørende øyeblikk som spiller fant sted i 1992, da han i en play-off i Champions League mot VfB Stuttgart spilt på Camp Nou, ble satt inn fra innbytterbenken, og scoret det avgjørende målet på sin andre ballberøring i kampen.
Etter at Shutt forlot Leeds i 1993, spilte han for Birmingham City, samt en kort periode for Manchester City, før han tilbragte resten av karrieren som spiller i lavere divisjoner.

Karriere som manager

Shutt gikk til Kettering Town, opprinnelig som spiller. I februar 2001 tok han over klubben som interimmanager. Shutt fikk kontrakt som manager for klubben, som ikke kunne berges fra nedrykk fra Conference League. Han førte klubben tilbake til Conference League på første forsøk. Klubben gikk imidlertid inn i en vanskelig periode økonomisk, og da klubben rykket ned igjen, ble kontrakten Shutts hadde, terminert.
Shutt ble i 2004 spillende manager for Bradford Park Avenue, som han førte til Conference North league. Kontrakten ble ikke fornyet etter at klubben rykket ned etter 2004/05-sesongen.
Redningspakken for det norske finanssystemet (2009)

Bakgrunn

Finanskrisen som startet sommeren 2007 sørget for at tilliten i verdens finansmarkeder sank betraktelig. Dette førte til at bankene ble mer kresne på hvem som skulle få låne penger. Konkursen i den store amerikanske investeringsbanken Lehman Brothers den 15. september 2008 forverret denne situasjonen betraktelig. USAs myndigheter grep ikke inn for å redde selskapet og dette førte til at bankene mistet all tillit til andre finansaktører i og med at man ikke kunne regne med regjeringens støtte om store aktører fikk problemer. Den økte risikoen førte til at pengemarkedsrentene, som er den renten bankene bruker seg imellom, steg raskt og holdt seg høye frem mot juletider da flere sentralbanker satt ned styringsrentene dramatisk og man så flere redningspakker bli lansert rundt om i verden.
Dette førte også til at bedrifter fikk liten tilgang til kapital gjennom sine bankforbindelser. Uten kapital fikk flere bedrifter problemer med å realisere prosjekter og hente inn likviditet for å komme seg igjennom de finansuroen. Dette fører igjen til permitteringer, oppsigelser og konkurser.
I desember 2008 nådde gjeldsveksten i Norge sitt laveste nivå siden mars 2004. Omregnet til årsbasis ble gjeldsveksten -1,2 %.

Statens obligasjonsfond

Statens obligasjonsfond (SOF) ble opprettet 6. mars 2009. SOF forvaltes av folketrygdfondet på vegne av finansdepartementet.
SOF vil være et midlertidig tiltak i en periode på 5 til 10 år hvor fondet skal låne ut penger på obligasjonsmarkedet. Obligasjonsmarkedet er et alternativt marked for lån istedenfor lån i banker. Fondet vil avvikles når lånene er gjort opp.
If It's Alright With You

«If It's Alright With You» er en sang skrevet av Kenny O'Dell og Larry Henley som ble spilt inn og gitt ut på singel med Rose Colored Glass i 1971.
Tina Turner spilte inn sangen i juni 1974, men den er ikke utgitt offisielt.
Sphenoptera

Utseende

Middelsstore, blanke, mørkfargede praktbiller. Noen arter har en avdempet, metallisk glans.

Levevis

Disse billene utvikler seg som larver på røttene av ulike planter. I alle fall en art, Sphenoptera jugoslavica, har vært forsøkt brukt i biologisk bekjemping av innførte knoppurt-arter (Centauraea spp.) i det vestlige Nord-Amerika.

Utbredelse

Slekten er utbredt i Holarktis, i Afrika og i Sørøst-Asia. Slekten mangler i det nordvestlige Europa.
Cabinet noir

Cabinet noir (fransk: «det sorte kabinett») var i eldre tid en populer betegnelse på kontorer i visse stater der brev innlevert til postbefordring ble åpnet og underøkt i i politisk øyemed, om de var adresserte til visse av regimet mistenkte personer. Dette kunne innebære at brevsensur ble utøvet, men også at brevene ble lest i etterretningsøyemed innen de ble viderebefordets.
Seraina Boner

Karriere

I 2011 vant hun Marcialonga, Birkebeinerrennet og Norefjellrennet. Hun kom på andreplass i König Ludwig Lauf og Jizerská padesátka. Hun ble også sveitsisk mester på 30 km i 2011. Hennes gode resultater gjorde at hun vant Ski Classics dette året.
Sykdom satte henne utenfor de største konkurransene i 2012.
I 2013 vant hun Marcialonga. Hun vant Ski Classics sammenlagt i 2013 og 2014.
Stian Heimlund Skjæveland

Solspeilet på Jørpeland

I september 2016 ble landemerket og kunstverket Solspeilet på Klungholmen i Jørpeland i Strand kommune ferdigstilt etter tre år Solspeilet er produsert i rustfritt stål og er 8 meter høyt og rager 14 moh. Det ligner en egyptisk pyramide og er omkranset av 12 bautaer som har en diameter på 8 meter. Solspeilet er dekorert med historiske symboler, runer og ornamenter fra blant annet Osebergskipet. Verket har møtt mye motstand, spesielt fra Naturvernforbundet.
Solspeilet er finansiert av det private næringsliv, Rogaland fylkeskommune, Strand kommune og Ryfylkefondet.
Alluitsup Paa

Alluitsup Paa, på dansk Sydprøven, er den største og nordligste av bygdene i Nanortalik kommune, som er den sydligste av Grønlands kommuner. Bygda har 374 innbyggere. Nanortalik er kommunens eneste by, denne har 1 450 innbyggere.
Bygda ble etablert i 1830 som en handelsstasjon. Bygda har i dag en fiskefabrikk som produserer reker. Det er en bygd i vekst; i 2006 ble det bygd seks nye hus her, og i 2007 ytterligere seks nye hus. Bygdekontoret i bygda sysselsetter to mennesker. Det finnes et nyoppført hotell her («Sea Side Whale Hotel»), en KNI-butikk og to kiosker. Bygdas har eget sykehus, med en tannklinikk tilknyttet. 
Ikke langt fra Alluitsup Paa ligger også bosettingen Akuliaruseq, med tre innbyggere. Rett øst ligger fiskehavnen Qarsorsat, opprettet i 1910. Det er også kort vei herfra til øya Uunnartoq, med to naturlige varme kilder med +38°C vann. 
Bygda har én skole; Atuarfik Anders Nielsen. Denne hadde 50 elever i skoleåret 2005/06, fordelt på elleve klassetrinn.
Conchita Wurst

Eurovision Song Contest 2014

I Eurovision Song Contest 2014 deltok Conchita Wurst for Østerrike i den andre semifinalen med låten «Rise Like a Phoenix». Conchita vant semifinalen med totalt 169 poeng og gikk dermed videre til finalen. I finalen sang Conchita som nummer 11 og endte til slutt opp med å vinne hele konkurransen med 290 poeng, 52 poeng foran andreplassen, Nederland med The Common Linnets og «Calm After the Storm», som fikk 238 poeng. Conchita skaffet dermed Østerrike sin andre seier i konkurransen, etter at landet vant første gang i 1966.
Neuwirth mottok blandede reaksjoner etter seieren, ikke minst på grunn av skjegget til Conchita Wurst. Mens Europas LGBT-er hyllet henne, var kristenkonservative, særlig i Øst-Europa, negative. Russlands visestatsminister Dmitrij Rogozin mente seieren viste hva som ville bli resultatet av europeisk integrasjon i framtiden – en skjeggete dame. Ultranasjonalisten Vladimir Zjirinovskij mente dette var slutten for Europa og la til at Den røde armé gjorde en feil da de friga Østerrike etter andre verdenskrig. Tross kritikken fra deler av det politiske miljøet i Russland, toppet også «Rise Like a Phoenix» nedlastingslisten i Russland to dager etter finalen. Låten kom også på tredjeplass i den russiske telefonavstemningen. 
Patriarken Irinej av Serbia mente oversvømmelsene i det sørøstlige Europa i mai 2014 var en straff fra Gud på grunn av Wursts seier. Han fikk også støtte fra sin montenegrinske kollega.

Identitet

Neuwirth er homofil og omtaler seg som en dragqueen, men han identifiserer seg ikke selv som transkvinne. Når han snakker om seg selv, bruker han hankjønnspronomen, men når det er snakk om den kvinnelige karakteren hans, Conchita Wurst, bruker han hunkjønnspronomen. Neuwirth har også diktet opp bakhistorier til Conchita Wurst.
Unni Askeland

Bakgrunn og arbeid

Unni Askeland har utdannelse fra Oslo Tegne- og Maleskole (1982–1983), Kunstskolen i Kabelvåg (1983–1984), Statens håndverks- og kunstindustriskole i Oslo (1984–1985), Vestlandets kunstakademi i Bergen (1985–1986) og Statens kunstakademi i Oslo (1987–1992). Hun har hatt en rekke separatutstillinger og deltatt på Høstutstillingen, Østlandsutstillingen og Norske Bilder. Hun har også vist bilder i Göteborg, København, Amsterdam og New York.
Unni Askeland var i flere år samboer med musikeren Eric Andersen, som hun har fire barn med, og ble på 1980- og 90-tallet en del av kunstnermiljøet omkring Bob Dylan og andre musikerkjendiser i New York. Hun deltok blant annet i performanceprosjekter med Lou Reed.
Unni Askeland har flere ganger fått oppmerksomhet i norske massemedier. Blant annet ble mange provosert da hun i 2004 viste en serie litografier og malerier som hun kalte «Munchadopsjoner» der hun bearbeidet Edvard Munchs kjente motiver. Et av bildene var Vampyr malt med hoggtenner. Utstillinga ble vist blant annet i Blomqvist Kunsthandel i Oslo og i Nordnorsk Kunstmuseum i Tromsø. I forbindelse med utstillinga «Desire-Destruction» i 2006, som viste malerier med berømtheter fra moderne populærkultur, forklarte Askeland at kunsten også må underholde. Hun fikk også mye omtale i februar 2008 da Nasjonalmuseets direktør Allis Helleland kjøpte inn fire store malerier, 60 filmstills og en video av henne for 600 000 kroner mot museets innkjøpskomités anbefaling. De tre største maleriene viste filmstjernene Humphrey Bogart og Ingrid Bergman og var utført i en bildestil som mange opplevde som en pastisj på Andy Warhols berømte plakatportretter i silketrykk-teknikk.
Unni Askeland bor og arbeider på Kløfta nordøst for Oslo.
Northrop X-21

Bakgrunn

Laminær strømnings-kontroll er en teknologi som reduserer luftmotstanden over vingene, og dermed også redusererer drivstofforbruket og øker rekkevidden. Hvis 80% av vingearealet har laminær strømning (i stedet for turbulent strømning) kan luftmotstanden reduseres med 25%. For å oppnå dette har vingeoverflaten massevis av små sprekker som ved hjelp av en pumpe suger vekk en del av det turbulente grensesjiktet mellom vingen og den hurtigstrømmende luften.

X-21

For å utforske dette konseptet foreslo USAs flyvåpen å bygge om 2 utrangerte Douglas WB-66D «Destroyer» lette bombefly. Dette ble gjort for å redusere kostnadene og konstruksjonstiden, og for å øke sikkerheten. Northrop fikk i oppdrag av flyvåpenet (med finansielle bidrag fra FAA – Federal Aviation Administration) å modifisere flyene med nye perforerte vinger. De 2 flyene fikk betegnelse X-21A og X-21B. Flyene gjennomførte 38 flyvninger der de oppnådde over 95% laminær strømning over vingene.
Begge X-21 er bevart, og står utstilt ved Edwards Air Force Base i California.

Formål

X-21 var designet for å utforske om laminærstrømnings-kontroll over vingene kunne brukes på et større fly. Teoretiske modeller og vindtunnel-tester utført av Northrop indikerte at dette konseptet ville redusere luftmotstanden betraktelig. Etter at X-21 hadde demonstrert at det oppnådde 75% laminær strømning over vingene, ble flyet brukt for å undersøke hvilken effekt værfenomener, smuss og ispartikler hadde. Det viste seg at systemet krevde mye rengjøring og vedlikehold for at det skulle fungere.

Design

De to X-21 var sterkt modifiserte Douglas WB-66D lette bombefly. De ble utstyrt med nye vinger, og motorene ble flyttet til bakre del av flykroppen for ikke å forstyrre luftstrømningene rundt vingene. Vingene hadde mange smale spalter langs alle vingeflatene. Disse var koblet sammen med et sugesystem som evakuerte den oppsugde luften gjennom et rør i halepartiet. For å hindre forstyrrende turbulens langs vingefestene ble det bygd en pukkel oppå flykroppen.
Loopen

Loopen (inntil 1998 kjent som Tornado) er en berg-og-dalbane i fornøyelsesparken Tusenfryd på Vinterbro i Ås. Berg-og-dalbanen var den første i Tusenfryd, og den ble satt opp i 1988. Den er produsert av det nederlandske firmaet Vekoma.
Oslo–København

Oslo – København er en fergerute som har vært drevet i over 150 år. Ruten går fra Oslo i Norge til København i Danmark. Rederiet er DFDS Seaways og dagens skip på ruten er MS «Pearl Seaways» og MS «Crown Seaways» som går i pendeltrafikk mellom stedene slik at det er daglige avganger fra begge steder. Hjemmehavnen til skipene er i Frihavn i København. Overfarten tar 17 timer. Avgangen er 16.30 og ankomsten er 09.45 neste dag. Før hadde ruten en anløpshavn i Helsingborg. Stoppet i Helsingborg ble nedlagt 15. oktober 2006.  
Våren 2011 ble begge skipene malt mørkeblå med hvit logo utvendig og Pearl of Scandinavia byttet navn til Ms Pearl Seaways. Crown of Scandinavia ble satt i dokk i starten av januar 2013 og fikk da det nye navnet, Crown Seaways. 
Våren 2014 gjennomgikk skipene en omfattende renovering. Nye fasiliteter om bord er blant annet nye luksuslugarer, nytt interiør og oppgradering av restauranter, butikker og andre fellesområder.

«Pearl Seaways»

Pearl Seaways ble kjøpt av DFDS i 2001 og hadde sin første tur mellom Oslo og København 26. juni 2001. Skipet er det største på Oslo-København-ruten og har plass til 2168 passasjerer og 350 biler. Fram til januar 2011 het skipet Pearl of Scandinavia. Samme år fikk skipet kasino ombord.

«Crown Seaways»

Crown Seaways har gått i denne ruten siden skipet ble bygget i 1994. Skipet har plass til 2044 passasjerer og 450 biler.

Ulykker i rutens historie

Den eneste ulykken i nyere tid skjedde den 17. november 2010. Fergen MS «Pearl Seaways» med det daværende navnet Pearl of Scandinavia var på vei fra Oslo til København med ca 550 passasjerer ombord da en ombygget elbil eksploderte på bildekket kl 06.00 om morgenen. Eksplosjonene førte til en stor brann som førte til at flere biler og store deler av bildekket ble totalskadet. Ingen kom til skade i ulykken og skipet kunne fortsette til København. Etter en og en halv uke med reparasjoner var skipet tilbake i ruten. Etter ulykken ble det forbudt å lade elbiler ombord på skipene.
Värmdö

Värmdö er en øy som ligger i Stockholms indre skjærgård i landskapet Uppland. Värmdö er Sveriges 5. største øy (etter Gotland, Öland, Orust og Hisingen). Dens overflate er 181 km². Den største delen av øya, og alle mindre øyer østenfor, ligger i Värmdö kommune. Den vestligste delen av Värmdön ligger i Nacka kommune.
Øya består av tre områder som er avskilt av kanaler eller smale nes. Värmdölandet er den østligste og den største i omfang. Värmdölandet forbindes med Farstalandet i Ålstäket. Nord og vest for Farstaviken og Ösbysumpene ligger Ormingelandet.
Svein Sjøberg

Idrettskarriere

Sjøberg deltok i fire allround-NM på skøyter (1964, 1965, 1966 og 1967) med en 11.-plass sammenlagt som best i 1964. Han representerte Arbeidernes Skøyteklubb. Han var på 1960-tallet med i Skøyteforbundets elitegruppe, han kom ikke med på laget til OL i Grenoble 1968 og la opp. I årene etter dette har han vært en habil utøver i løping for Oslo-Studentenes IL med 2.35,54 på maraton i Drammen i 1979), triatlon, turlangrenn, med birkebeinere i alle tre disipliner (langrenn, sykling, løping).  Han har femte plass i Birkebeinerrennet som beste resultat.
Pseudantheraea

Utseende

Store (vingespenn ca. 100 millimeter), gule påfuglspinnere med forholdsvis spinkel kropp og brede vinger. Vingene har fine, brune tverrstriper og en liten øyeflekk.

Utbredelse

Slekten er utbredt i Afrika.